Appell Inferjuri Numru 164/2018 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE HOWE Seduta tat-28 ta' Ottubru, 2020 Appell Inferjuri Numru 164/2018 LM Id-Direttur taċ-Ċittadinanza u Affarijiet ta' Espatrijazzjoni (l-appellat) Dan huwa appell magħmul mir-rikorrent, hawnhekk "l-appellant", Zia Guazzo Brincat (K.I. Numru 57413A) mid-deċiżjoni mogħtija mill-Bord tal-Appelli dwar l- Qrati tal-Ġustizzja Paġna 1 minn 20 Appell Inferjuri Numru 164/2018 LM Immigrazzjoni (minn issa 'l quddiem "il-Bord"), fit-30 ta' Ottubru, 2018 (minn issa 'l quddiem "id-deċiżjoni appellata"), li permezz tagħha l-Bord iddeċieda illi, Fit-28 ta' Jannar, 2018 ir-rikorrent kien applika fl-uffiċini tal-Identity Malta għat-tiġdid tal-permess ta' residenza tiegħu f'Malta. Dak iż-żmien mart l- applikant kellha permess ta' residenza validu sa Ħal Safi tal-2019. Fit-23 ta' Awwissu, 2018 ir-rikorrent ġie infurmat minn Identity Malta li t-tiġdid tal- permess ta' residenza tiegħu kien ġie rifjutat "on grounds of public security". Kien għalhekk li r-rikorrent ipproċeda b'appell quddiem il-Bord tal-Appell dwar l-Immigrazzjoni. Jirriżulta li r-rikorrent ilu jgħix Malta mill-2003 flimkien ma' martu u ż-żewġ uliedhom minuri, it-tnejn imwielda Malta. Ir-rikorrent jiġġestixxi negozju bl-isem ta' 'Incredible Asia', li jinsab f'139, Triq il-Gżira Il-Munxar, filwaqt li l-mara tiegħu għandha negozju ta' bejgħ ta' vetturi minn stabbiliment fil- Ħamrun. Fit-30 ta' Ottubru, 2018 il-Bord tal-Appell dwar l-Immigrazzjoni ddeċieda li għal raġunijiet ta' ħarsien tas-sigurtà pubblika ma japprovax it-tiġdid tal-permess ta' residenza li applika għalih ir-rikorrent. Qrati tal-Ġustizzja Paġna 2 minn 20 Appell Inferjuri Numru 164/2018 LM Il-Bord informa lir-rikorrent li huwa kellu żmien ħmistax-il ġurnata minn l-appell tiegħu sabiex jippreżenta quddiem il-Bord dokumentazzjoni kollha li ried iressaq. Fl-appell tiegħu quddiem il-Bord, ir- rikorrent spjega li huwa ilu jgħix hawn Malta għal ħmistax-il sena, u matul dan iż-żmien huwa qatt ma ntalab jissottometti dokumentazzjoni jew informazzjoni ulterjuri sabiex ikun jista' jingħata permess jibqa' jgħix hawn Malta. saħaq ukoll li huwa baqa' ma ngħatax ir-raġunijiet għalfejn l-applikazzjoni tiegħu ġiet rifjutata, u lanqas ma ngħata r-raġunijiet għalfejn huwa qiegħed jitqies bħala theddida għas-sigurtà pubblika. Ir-rikorrent spjega wkoll li huwa għandu kondotta nadifa u li qatt ma nstab ħati ta' xi reat f'Malta. Qal ukoll li qabel ir- rifjut tal-applikazzjoni tiegħu, il-permess ta' residenza tiegħu f'Malta kien ġie mġedded darbtejn, u minn dakinhar li l-permess ta' residenza tiegħu ġie mġedded, iċ-ċirkostanzi materjali tiegħu ma kinux inbidlu. Spjega li hawn Malta huwa għandu negozju, għandu żewġt itfal minuri li jattendu l-iskola hawn Malta, u flimkien ma' martu huwa xtara proprjetà hawn Malta. Qal li r-rifjut ta' din l- applikazzjoni tilledi l-jedd fundamentali tiegħu għall-ħarsien tal-ħajja familjari tiegħu. Id-deċiżjoni appellata Permezz ta' deċiżjoni mogħtija fit-30 ta' Ottubru, 2018, il-Bord ċaħad l- appell tar-rikorrent, u ddeċieda li konsegwenza ta' dan kien qiegħed jiċħad ukoll Qrati tal-Ġustizzja Paġna 3 minn 20 l-appell tal-ulied minuri tar-rikorrent, u dan wara li għamel is-segwenti Appell Inferjuri Numru 164/2018 LM konsiderazzjonijiet: Qrati tal-Ġustizzja Paġna 4 minn 20 Appell Inferjuri Numru 164/2018 LM Qrati tal-Ġustizzja Paġna 5 minn 20 Appell Inferjuri Numru 164/2018 LM L-appellant ħassu aggravat bid-deċiżjoni tal-Bord, u intavola appell minnha fit-3 ta' Diċembru, 2018, fejn talab lil din il-Qorti sabiex, "… jogħġobha tħassar u tannulla d-deċiżjoni tal-Bord tal-Appell dwar l-Immigrazzjoni datata 30 ta' Ottubru, 2018 u fiċ-ċirkostanzi tagħti dawk id-direttivi u provvedimenti li l-Qorti tħoss li jkunu opportuni inkluż l-ordni li jinħareġ il-permess ta' residenza relattiv sabiex l-appellant ikun jista' jaħdem u jirrisjedi hawn Malta. Bl-ispejjeż kontra l-appellat." L-appellant jgħid li huwa jħoss ruħu aggravat bid-deċiżjoni tal-Bord għaliex (i) il-Bord ma setax jiġġustifika n-nuqqas ta' motivazzjoni mogħtija minnu billi jagħmel riferiment għall-ittra ta' rifjut tat-23 ta' Awwissu, 2018 fejn l-appellant ġie infurmat minn Identity Malta li l-applikazzjoni tiegħu kienet qiegħda tiġi rifjutata għal raġunijiet ta' ħarsien tas-sigurtà pubblika, u jżid jgħid li minkejja li ma ġiex żvelat x'kienu dawn ir-raġunijiet ta' ħarsien tas-sigurtà pubblika, l-applikazzjoni tal-appellant ġiet rifjutata xorta waħda u dan sabiex ma tiġix kompromessa s-sigurtà tal-Istat. L-appellant saħaq li f'kull każ il- motivazzjoni ta' kull deċiżjoni hija rekwiżit sine qua non, u l-Bord ma setax Qrati tal-Ġustizzja Paġna 6 minn 20 Appell Inferjuri Numru 164/2018 LM jinħeba wara kliem ġeneriku sabiex iċaħħad lill-appellant mill-jeddijiet tiegħu. L- appellant sostna li l-Bord kellu l-obbligu li jivverifika x'inhuma l-grounds of public security u mhux jgħid li ma setax jitlob spjega mingħand id-Direttur għaliex dan kien qiegħed jissalvagwardja x-xogħol tal-Pulizija tat-Taqsima tal-Immigrazzjoni u s-sigurtà tal-Istat; (ii) Il-Bord kien żbaljat meta ta deċiżjoni dwar it-tliet appelli f'deċiżjoni waħda. L-appellant qal li l-Bord fid-deċiżjoni tiegħu jagħmel riferiment għat-tliet appelli, dak tal-appellant, kif ukoll ta' wliedu minuri Demanuele Farrugia Brincat u Mohammed De Marco Brincat, mingħajr ma ħa konsiderazzjoni tal-fatt li dawn l-appelli, minkejja li relatati għaliex huma tal-missier u ż-żewġ uliedu, għandhom jiġu kkonsidrati kull wieħed fuq il-merti tiegħu. Minkejja dan, jirriżulta li l-Bord qabad u ddeċieda t-tliet appelli b'mod sommarju, billi ta deċiżjoni waħda. L-appellant żied jgħid li wieħed mill-aggravji fir-rikorsi tal- appell tal-ulied huwa l-fatt li l-isponsor tal-ulied minuri hija ommhom, li dak iż- żmien kellha permess ta' residenza validu sa Frar, 2019, iżda dwar dan ma ssemma xejn mill-Bord; (iii) L-appellant żied jgħid li l-Bord ma setax jasal għall- konklużjoni li d-deċiżjoni tad-Dipartiment kienet raġjonata meta ċaħad it-talba tiegħu, għaliex jirriżulta li l-Bord naqas milli jieħu konjizzjoni ta' diversi fatturi, fosthom il-fatt li huwa raġel miżżewweġ, li l-mara tiegħu għandha permess ta' residenza validu, li huwa ilu jgħix hawn Malta mill-2003, li matul dan iż-żmien hu u martu kellhom żewġt itfal, li f'Malta għandu n-negozju tiegħu, li f'Malta dejjem ħallas it-taxxa, u li kemm ilu jgħix f'Malta huwa akkwista wkoll il- proprjetà tiegħu. L-appellant qal li bid-deċiżjoni tal-Bord il-ħajja familjari tiegħu sejra tiġi mħarbta, u li dak li ddeċieda l-Bord ser iwassal għal leżjoni tal-jeddijiet fundamentali tiegħu għat-tgawdija tal-ħajja familjari; (iv) ir-raba' aggravju tal- Qrati tal-Ġustizzja Paġna 7 minn 20 Appell Inferjuri Numru 164/2018 LM appellant huwa li l-Bord ma żamm l-ebda seduta sabiex l-appellant ikun jista' jispjega l-pożizzjoni tiegħu b'mod aħjar, u li għalhekk id-deċiżjoni tal-Bord ittieħdet mingħajr ma huwa kellu l-opportunità li jagħmel il-każ tiegħu. Ir-risposta tal-appell Fir-risposta tal-appell tiegħu l-appellat wieġeb li d-deċiżjoni tal-Bord hija ġusta u timmerita konferma. L-appellat qal li l-ewwel aggravju tal-appellant m'għandux mis-sewwa u mhux minnu li l-Bord ma mmotivax id-deċiżjoni tiegħu, għaliex fid-deċiżjoni mogħtija mill-Bord ġie speċifikat li l-applikazzjoni għal estensjoni ta' residenza tal-appellant ġiet rifjutata għal raġunijiet ta' sigurtà pubblika. L-appellat qal ukoll li l-Bord għamel riferiment għall-komunikazzjoni li huwa rċieva mingħand l-Ispettur Hubert Brignone, li spjega li l-kontenut tar- rakkomandazzjoni speċifika ma setax jingħata. L-appellat qal li l-Bord kien ġust meta kkonkluda li huwa ma setax b'xi mod jippreġudika x-xogħol tal-Pulizija jew is-sigurtà tal-Istat, billi jiżvela informazzjoni li tista' tkun sensittiva. kompla billi għamel riferiment għall-parti tad-deċiżjoni tal-Bord fejn intqal li f'każ li l-Bord jordna li tiġi żvelata din l-informazzjoni, hemm il-possibilità li l- Bord ikun kompliċi f'aġir li jippreġudika s-sigurtà tal-Istat. L-appellat qal li kien jinkombi fuq l-appellant il-piż li jipprova li huwa għandu kondotta netta, u li dan messu ppreżenta quddiem il-Bord kopja tal-kondotta jew tal-fedina penali tiegħu biex jikkonvinċi lill-Bord li mhux minnu li l-aċċettazzjoni tal-applikazzjoni tiegħu tista' toħloq problemi għas-sigurtà tal-pajjiż. Qrati tal-Ġustizzja Paġna 8 minn 20 Appell Inferjuri Numru 164/2018 LM B'riferiment għat-tieni aggravju tal-appellant li d-deċiżjoni appellata hija waħda nulla u bla effett għaliex b'sentenza waħda l-Bord iddeċieda tliet appelli, ma treġix għaliex d-deċiżjoni appellata bl-ebda mod ma ppreġudikat id-dritt tal- appellant u tal-applikanti l-oħra milli jintavolaw appell ai termini tal-liġi, kif fil- fatt jirriżulta li għamlu. L-appellat qal li la l-appellant u lanqas uliedu minuri ma ġew imċaħħdin mid-dritt li jagħmlu appell u jiddefendu l-pożizzjoni tagħhom. Żied jgħid li l-appellant ċertament li ma jistax jilmenta li minħabba d-deċiżjoni appellata huwa tilef xi jedd li jiddefendi l-każ tiegħu sal-aħħar. L-appellat qal ukoll li l-fatt li għall-finijiet ta' speditezza, il-Bord iddeċieda l-lanjanzi ppreżentati quddiemu permezz ta' sentenza waħda minflok tliet sentenzi separati, m'għandux jaqa' taħt il-parametri tassattivi tal-artikolu 790 tal-Kap. 12 tal- Liġijiet ta' Malta u d-deċiżjoni m'għandhiex titqies li hija nulla. L-appellat żied jgħid li l-artikolu 25A(8) tal-Kap. 217 jipprovdi li appell minn deċiżjoni tal-Bord jista' jsir biss fuq punt ta' dritt, filwaqt li l-aggravji tal- appellant huma msejsa fuq punti ta' fatt, b'tali mod li qiegħed jistieden lil din il- Qorti terġa' tevalwa l-fatti mill-ġdid. L-appellat qal li huwa prinċipju assodat fil- ġurisprudenza tal-Qrati tagħna l-apprezzament tal-fatti mill-qorti jew tribunal tal-ewwel grad m'għandux normalment jiġi disturbat minn qorti ta' kompetenza superjuri, u dan għandu jsir biss f'dawk il-każijiet fejn iċ-ċirkostanzi jkunu tali li jikkonvinċu lill-qorti ta' reviżjoni illi l-apprezzament tal-provi mill-ewwel qorti jew tribunal kien tant żbaljat illi altrimenti kienet ser tiġi kkreata inġustizzja. L- li mill-qari tar-rikors tal-appell, m'għandux jirriżulta Qrati tal-Ġustizzja Paġna 9 minn 20 Appell Inferjuri Numru 164/2018 LM interpretazzjoni tal-provi li kellu quddiemu l-Bord kienet waħda tant żbaljata li biha ser tinħoloq inġustizzja. L-appellat qal li l-uniċi provi tanġibbli li ġew ippreżentati quddiem il-Bord kienu statement tal-JobsPlus li l-liċenzja ta' xogħol rigward ir-ristorant 'Incredible Asia' ġiet estiża, u min-naħa l-oħra l-email tal- Ispettur Hubert Brignone fejn informa lis-Segretarja tal-Bord li l-applikazzjoni ta' residenza tal-applikant ma tistax tiġi estiża għal raġunijiet ta' sigurtà pubblika, liema raġunijiet ma jistgħux jiġu żvelati. L-appellat kompla jgħid li l-Ispettur Brignone ma setax ikun aktar dirett u speċifiku dwar ir-raġunijiet għalfejn il- permanenza tal-appellant f'Malta tista' tkun ta' theddida għas-sigurtà pubblika, għaliex tali informazzjoni taf tkun kunfidenzjali u tista' tesponi lil terzi għall- L-appellat qal li l-Bord ma kellu l-ebda prova kuntrarja għall- informazzjoni mogħtija mill-Ispettur Gerada, u kien l-appellant li naqas milli jippreżenta kopja riċenti tal-kondotta tiegħu fil-proċeduri quddiem il-Bord, sabiex jipprova jxejjen l-allegazzjonijiet li saru fil-konfront tiegħu mill-Ispettur L-appellat qal li kien l-appellant li kellu obbligu li jagħmel il-każ tiegħu quddiem il-Bord u ma kienx kompitu tal-Bord li jagħmel il-każ tiegħu għall- L-appellat qal li l-appellant donnu li qiegħed jipponta subgħajh lejn il- Bord għan-nuqqasijiet tiegħu li jippreżenta provi tanġibbli illi l-permanenza tiegħu ġewwa Malta ma tikkostitwixxix xi forma ta' theddida għas-sigurtà pubblika. L-appellat żied jgħid li huwa fatt mhux kontestat li huwa dover fundamentali tal-Pulizija li jipprevjenu milli jsiru reati kriminali, u li jaġixxu fl- interess tas-sigurtà tal-pubbliku, speċjalment meta wieħed iqis li dawn ikollhom aċċess għal informazzjoni sensittiva li ma tistax tiġi żvelata. Qal li dan huwa parti mis-sistema ta' proactive policing fejn Qrati tal-Ġustizzja il-Pulizija tagħti lill- Paġna 10 minn 20 Appell Inferjuri Numru 164/2018 LM tipprevjeni milli jsiru reati. informazzjoni u lill-intelliġenza miġbura u tieħu l-azzjoni neċessarja sabiex L-appellat qal ukoll li l-appellant huwa third country national, u dan m'għandux dritt ta' residenza li jemani minn xi liġi, bir-riżultat li l-appellant ma jistax għalhekk jilmenta minn leżjoni tad-dritt fundamentali tiegħu għall-ħajja Żied jgħid li dan il-forum mhuwiex qorti kostituzzjonali, u għalhekk lanjanzi bħal dawn m'għandhomx jinġiebu quddiem din il-Qorti. L-appellat qal ukoll li l-appellant kellu kull opportunità jressaq provi dokumentarji quddiem il- Bord, u tali provi ma jistgħux jinġiebu issa f'dan l-istadju quddiem din il-Qorti. Minkejja dan, l-appellat għamel riferiment għad-dokumenti sottomessi mill- appellant, u qal li d-dokumenti li juru li mart l-appellant għandha negozju tal- bejgħ tal-vetturi ġewwa Malta, jew li din għandha permess ta' residenza sa Ħal Safi 2019, jew li l-appellant u martu għandhom żewġt itfal minuri, m'għandhom l- ebda rilevanza għall-konsiderazzjonijiet li kellu jagħmel il-Bord. sabiex jiġi osservat id-dritt tal-appellant għal smigħ xieraq, m'hemmx għalfejn tiġi ffissata seduta u li jsiru sottomissjonijiet orali, għaliex f'dan il-każ iż-żewġ partijiet ngħataw l-istess opportunità li jressqu s-sottomissjonijiet tagħhom u li jagħmlu l-każ tagħhom bil-mod skritt. L-appellat qal li dak li hu meħtieġ sabiex il-jedd għal smigħ xieraq ma jiġix mittiefes, huwa li ż-żewġ partijiet jingħataw l- istess opportunità li jagħmlu l-każ tagħhom. Finalment l-appellat eċċepixxa li din il-Qorti, minkejja li tista' tissindika d- deċiżjoni mogħtija mill-appellat u mill-Bord tal-Appelli, ma tistax tkun hi li Qrati tal-Ġustizzja Paġna 11 minn 20 Appell Inferjuri Numru 164/2018 LM tordna li jinħareġ xi permess li jkun ġie miċħud mill-Bord, u dan għaliex il- kompetenza ta' din il-Qorti hija purament waħda ta' reviżjoni ta' deċiżjonijiet, u mhux li tarroga fuqha l-poter deċiżjonali li għandhom l-awtoritajiet pubbliċi. Konsiderazzjonijiet ta' din il-Qorti Din il-Qorti sejra tgħaddi sabiex fl-ewwel lok tikkunsidra l-aggravji tal- appellant, flimkien mas-sottomissjonijiet konsiderazzjonijiet magħmula mill-Bord fid-deċiżjoni appellata. L-ewwel aggravju: Il-Bord naqas milli jimmotiva d-deċiżjoni tiegħu L-appellant iħoss ruħu aggravat għaliex meta l-Bord ċaħad l-appell tiegħu mid-deċiżjoni ta' Identity Malta, intqal li dan kien qiegħed isir minħabba raġunijiet ta' sigurtà pubblika li ma jistgħux jiġu żvelati lilu, sabiex ix-xogħol tat- Taqsima tal-Immigrazzjoni tal-Pulizija jiġi mħares. Il-Bord iċċita l-interess suprem li jitħarsu l-interessi tas-sigurtà tal-Istat bħala r-raġuni ewlenija li minħabba fiha ma elaborax aktar dwar ir-raġunijiet għalfejn l-appell tal- L-appellat laqa' għal dan l-aggravju billi qal li r-raġuni mogħtija mill-Bord kellha tkun motiv suffiċjenti għar-rifjut tal-applikazzjoni tal-appellant, u l-Bord ma kellux japprofondixxi dwar ir-raġunijiet għalfejn il-permess relattiv kien qiegħed jiġi rifjutat, sabiex la jiġi preġudikat ix-xogħol tal-Pulizija u lanqas ma tiġi preġudikata s-sigurtà tal-Istat. L-appellat qal ukoll li kien jinkombi fuq l- Qrati tal-Ġustizzja Paġna 12 minn 20 Appell Inferjuri Numru 164/2018 LM milli jagħmel. appellant li jressaq provi dwar il-kondotta tiegħu, xi ħaġa li l-appellant naqas Il-Qorti tibda billi tirrileva li f'dan il-każ l-appellant appella quddiem il-Bord bit- tama li jingħata rimedju, wara li l-applikazzjoni tiegħu għal estensjoni tal- permess ta' residenza kienet ġiet miċħuda minn Identity Malta. Jirriżulta li l- proċeduri quddiem il-Bord inżammu bl-aktar mod sommarju, bil-partijiet jingħataw żmien ta' ħmistax-il ġurnata minn meta jdaħħlu l-appell jew ir- risposta tal-appell sabiex jippreżentaw provi dokumentarji li jsaħħu l-pożizzjoni tagħhom, u bil-Bord jagħti d-deċiżjoni tiegħu abbażi tal-inkartament li kellu quddiemu, mingħajr ma żamm seduti sabiex jisma' x'kellhom xi jgħidu l- partijiet. Jirriżulta wkoll li l-Bord għamel tiegħu d-deċiżjoni mogħtija minn Identity Malta u r-rakkomandazzjoni tal-Ispettur Gerada li jekk tiġi milqugħha l- applikazzjoni tal-appellant, din tista' tkun ta' theddida għas-sigurtà tal-Istat Malti, mingħajr ma talab kjarifika, approfondiment jew provi oħra dwar din l- allegazzjoni. L-appellat wieġeb li kien jinkombi fuq l-appellant l-oneru li jġib kopja tal-kondotta tiegħu jew tal-fedina penali tiegħu f'każ li ried jissodisfa lill- Bord li dak allegat dwaru m'għandux mis-sewwa. Imma l-Qorti tqis li l- allegazzjonijiet li saru fil-konfront tal-appellant huma ferm nebolużi, u ma tistax tifhem kif il-Bord aċċetta s-sottomissjoni tal-appellat illi jekk jiġi milqugħ l-appell tal-appellant, jista' jkun hemm theddida għas-sigurtà tal-Istat Malti, meta minn imkien ma jirriżulta x'inhuma l-akkużi miġjuba, jekk qatt inġabu xi akkużi fil- Jirriżulta wkoll li l-Bord straħ fuq l-informazzjoni pprovduta mill-Ispettur Hubert Brignone li permezz ta' email skjetta informa lill- Qrati tal-Ġustizzja Paġna 13 minn 20 Appell Inferjuri Numru 164/2018 LM Bord li r-raġunijiet għalfejn saret ir-rakkomandazzjoni lil Identity Malta sabiex l- applikazzjoni tal-appellant ma tintlaqax, ma jistgħux jiġu żvelati. Il-Bord kompla jestrapola minn din l-email billi qal li ladarba t-Taqsima tal-Immigrazzjoni tal- Pulizija għamlet rakkomandazzjoni kontra li tingħata estensjoni tal-permess ta' residenza tal-appellant, sinjal li hemm raġunijiet validi għalfejn l-appell tal- appellant m'għandux jintlaqa'. Il-Bord qal ukoll li mhux kompitu tiegħu li jagħmel domandi jew jitlob aktar informazzjoni mingħand il-Pulizija, u qal li dawn m'għandhomx intenzjoni li jiżvijaw lill-Bord jew li jagħtu informazzjoni żbaljata. Madanakollu din il-Qorti tqis li dawn huma biss estrapolazzjonijiet u mhux fatti li suppost kellu għad-dispożizzjoni tiegħu l-Bord sabiex jiddeċiedi dwarhom. Il-Qorti tqis li allegazzjoni li l-preżenza ta' persuna f'pajjiżna tista' tammonta għal theddida għas-sigurtà tal-Istat, m'għandhiex tittieħed b'leġġerezza, għaliex abbażi tagħha ttieħdet deċiżjoni li tista' taffettwa serjament l-libertà tal-moviment tal-appellant, il-pjanijiet futuri tiegħu u l- għajxien mhux biss tiegħu, iżda tad-dipendenti tiegħu, bħalma huma l-membri tal-familja tiegħu u l-impjegati li jista' għandu. Huwa għalhekk li l-Bord ma kellux jistrieħ biss fuq informazzjoni rċevuta permezz ta' email, iżda kellu jisma' aktar provi dwar x'inhuma dawn l-allegazzjonijiet tant serji fil-konfront tal-appellant li jimmeritaw li l-applikazzjoni tiegħu tiġi miċħuda. Il-Bord seta' jirregola l-mod kif jisma' dawn il-provi u kif jagħmel il-verifiki dwar dak li ġie allegat mit-Taqsima tal-Immigrazzjoni tal-Pulizija, anki mingħajr ma jippreġudika x-xogħol tal- Pulizija, iżda żgur li deċiżjoni meħuda abbażi ta' allegazzjoni li baqgħet mhux sostanzjata, ma tistax waħedha titqies bħala suffiċjenti biex tifforma l-bażi għad- deċiżjoni tal-Bord. Il-Qorti tirrileva li ma teżisti l-ebda dispożizzjoni fil-liġi tagħna Qrati tal-Ġustizzja Paġna 14 minn 20 Appell Inferjuri Numru 164/2018 LM li tgħid li fejn tkun saret dikjarazzjoni mill-Pulizija li hemm theddida għas-sigurtà pubblika, il-persuna inkwistjoni ma jkollux dritt jadixxi lill-Bord u li l-Bord huwa marbut li jirrifjuta l-appell tiegħu. Huwa proprju dan li qiegħed donnu jimplika l-appellat fis-sottomissjonijiet tiegħu, li l-proċeduri quddiem il-Bord kważi kważi jsiru għall-formalità, ġaladarba tkun saret dikjarazzjoni mill-Pulizija li tinvoka l- ħarsien tas-sigurtà pubblika. Min jallega jrid jipprova u ċertament li mhuwiex biżżejjed li jiġi dikjarat mill-Pulizija li teżisti theddida għas-sigurtà pubblika, sabiex ikun ippruvat li tabilħaqq teżisti dik it-theddida. Din il-Qorti lanqas taqbel mal-Bord fejn qal li setgħet issir il-prova kuntrarja mill-appellant, biex jipprova li ma teżisti ebda theddida għas-sigurtà pubblika, billi dan sempliċement jippreżenta l-kondotta jew il-fedina penali tiegħu. Il-Qorti tqis li l-appellant għandu raġun meta jgħid li d-deċiżjoni tal-Bord mhix motivata, għaliex mill-mod kif irrediġa d-deċiżjoni tiegħu l-Bord, jirriżulta li lanqas huwa stess ma jaf x'inhuma r-raġunijiet għalfejn ġie rakkommandat li l- applikazzjoni tal-appellant għandha tiġi miċħuda. Għal dawn ir-raġunijiet, tqis li dan l-ewwel aggravju huwa ġustifikat u tilqgħu. Il-Bord qatt ma seta' jiddeċiedi tliet appelli separati, ta' tliet persuni differenti, b'deċiżjoni waħda L-appellant spjega li l-Bord kellu quddiemu tliet rikorsi tal-appell, dak tal- appellant, kif ukoll iż-żewġ appelli ta' wliedu minuri, iżda għal xi raġuni l-Bord ta deċiżjoni waħda fil-konfront tat-tlieta li huma. L-appellat wieġeb għal dan billi qal li minkejja li ngħatat deċiżjoni waħda fil-konfront tat-tliet appellanti, xorta Qrati tal-Ġustizzja Paġna 15 minn 20 Appell Inferjuri Numru 164/2018 LM waħda ma jistax jintqal li xi ħadd mill-appellanti safa ppreġudikat, jew safa mċaħħad milli jiddefendi l-pożizzjoni tiegħu. L-appellat qal ukoll li l-fatt waħdu li l-Bord iddeċieda t-tliet appelli permezz ta' deċiżjoni waħda, ma jmurx kontra d-dispożizzjonijiet tal-artikolu 790 tal-Kap. 12, u r-raġuni għalfejn il-Bord ipproċeda b'dan il-mod kienet għal finijiet ta' 'speditezza'. Imma l-Qorti ma tistax taqbel ma' din il-pożizzjoni li ħa l-appellat, u tirrileva li fi kwistjonijiet daqstant delikati, li jaffettwaw il-ħajja ta' persuna fit-totalità tagħha, għaliex dawn huma deċiżjonijiet li abbażi tagħhom persuna jaf ikollha titlaq mill-pajjiż u tara fejn ser tibda ħajjitha mill-ġdid, il-prinċipju ewlieni li għandu jirregola tali proċeduri ċertament li m'għandux ikun l-ispeditezza, iżda l-ħarsien tal-prinċipji tal-ġustizzja u tal-jeddijiet fundamentali tal-persuni li jersqu quddiem il-Bord bit-tama li jingħataw rimedju ekwu u ġust. il-każ id-deċiżjoni tal-Bord tindirizza biss is-sitwazzjoni tal-missier, tinjora għalkollox is-sitwazzjoni tal-ulied minuri, u finalment tispiċċa billi tgħid li l-ulied minuri għandhom jibqgħu mal-missier għal raġunijiet ta' integrità familjari, filwaqt li tinjora għalkollox li f'din il-familja hemm ukoll omm li għandha n- negozju tagħha, li ġiet indikata bħala l-isponsor tal-ulied minuri tal-koppja, u li hija wkoll għandha dritt għall-ħarsien tan-nukleju familjari tagħha. Biex issir ġustizzja ma' kull wieħed mill-appellanti li jiffurmaw parti minn din il-familja, il- Bord kellu jassigura li jqis iċ-ċirkostanzi ta' kull wieħed mill-appellanti, u mhux jagħti deċiżjoni fil-konfront tal-missier u sussegwentement jiddeċiedi li ladarba l-ulied huma parti mill-istess familja, u ladarba l-appell tal-missier ġie miċħud, mela allura l-appelli tal-ulied minuri għandhom jiġu miċħuda wkoll. Id-deċiżjoni Qrati tal-Ġustizzja Paġna 16 minn 20 Appell Inferjuri Numru 164/2018 LM tal-Bord fil-fatt hija bbażata fuq dak li ġie allegat mit-Taqsima tal-Pulizija tal- Immigrazzjoni fir-rigward tal-appellant, iżda mkien ma jsiru allegazzjonijiet simili fil-konfront tal-ulied minuri tal-appellant. Tenut kont ta' dawn il-konsiderazzjonijiet, din il-Qorti tqis li dan it-tieni aggravju huwa ukoll ġustifikat u tilqgħu. Il-Bord injora diversi aspetti fattwali tal-applikazzjoni tal-appellant L-appellant jgħid li l-Bord naqas milli jindirizza diversi aspetti fattwali tal- applikazzjoni tiegħu, fosthom il-fatt li huwa miżżewwweġ u jgħix bil-familja hawn Malta, il-fatt li meta ppreżenta r-rikors tal-appell tiegħu, il-mara tiegħu kellha permess ta' residenza validu, il-fatt li kemm l-appellant kif ukoll il-mara tiegħu jiġġestixxu negozji hawn Malta, il-fatt li bħala koppja l-appellant u martu għandhom żewġt itfal li jattendu l-iskejjel hawn Malta, u l-fatt li huma jħallsu t- taxxi u akkwistaw proprjetà f'Malta. L-appellant qal li d-deċiżjoni tal-Bord ser twassal għal leżjoni tal-jeddijiet fundamentali tiegħu għat-tgawdija tal-ħajja ta' Jirriżulta ċar minn qari tad-deċiżjoni appellata, li dawn il-fatti kollha l-Bord injorahom fil-konsiderazzjonijiet tiegħu, u l-Bord straħ biss fuq l-informazzjoni mgħoddija lilu mill-Ispettur Gerada, li l-Bord għamel tiegħu mingħajr ma kkonsidra l-fatt li l-appellant bena ħajtu hawn Malta, jiġġestixxi negozju, possibilment iħaddem in-nies, iħallas it-taxxi u għandu familja b'żewġt itfal Qrati tal-Ġustizzja Paġna 17 minn 20 Appell Inferjuri Numru 164/2018 LM minuri li qegħdin jirċievu l-edukazzjoni tagħhom fi skejjel hawn Malta. Huwa ċar għalhekk li l-Bord wasal għall-konklużjonijiet tiegħu dwar l-applikazzjoni tal- appellant mingħajr ma kkonsidra l-fatti kollha partikolari tal-każ tiegħu. tqis li dan it-tielet aggravju huwa mistħoqq u tilqgħu. filwaqt li għal darb'oħra tirrileva li d-deċiżjonijiet tal-Bord mhumiex deċiżjonijiet li għandhom jittieħdu bil-leġġerezza manifesta li ttieħdet id-deċiżjoni appellata, għaliex tali deċiżjonijiet jolqtu l-aktar jeddijiet fundamentali li għandu individwu, bħalma huwa l-jedd għat-tgawdija tal-ħajja tal-familja tiegħu. Ir-raba' aggravju: Il-Bord m'għamel l-ebda seduta sabiex ikun jista' jisma' l-pożizzjoni tal-partijiet Il-Qorti hija tal-fehma li minkejja dak li ssottometta l-appellat, li kull wieħed mill- partijiet f'dawn il-proċeduri kellu d-dritt li jgħid tiegħu u jagħmel sottomissjonijiet bil-miktub, il-fatt li f'każijiet ta' dix-xorta l-Bord jagħti d- deċiżjoni tiegħu mingħajr ma jkun hemm smigħ, ċertament hija anomalija. Huwa minnu li l-artikolu 25A(1)(ċ) tal-217 jistipula illi: "Il-Bord ikollu ġurisdizzjoni jisma' u jiddeċiedi appelli jew applikazzjonijiet bis-saħħa tad-dispożizzjonijiet ta' dan l-Att, jew ta' regolamenti magħmulin taħtu jew bis-saħħa ta' kull liġi oħra." Din id-dispożizzjoni ma tesiġix li f'kull każ il-Bord għandu jżomm seduta għall- ġbir tal-provi. Barra minn hekk l-Att dwar Ġustizzja Amministrattiva (Kap. 490) jipprovdi li tribunal amministrattiv, li jinkludi l-Bord skont l-Ewwel Skeda, Qrati tal-Ġustizzja Paġna 18 minn 20 Appell Inferjuri Numru 164/2018 LM għandu jagħti lil kull parti l-opportunità li tippreżenta l-każ tagħha "bil-kitba jew bil-fomm jew bit-tnejn", liema dispożizzjoni tagħti diskrezzjoni lill-Bord dwar il- mod kif għandhom jitmexxew il-proċedimenti quddiemu. Minkejja dan, din il- Qorti tqis li ż-żamma ta' seduta biex almenu l-Bord jevalwa l-komportament u l- kredibbilità tax-xhieda, tkun miżura li ssaħħaħ idejn il-Bord meta jiġi biex jagħti d-deċiżjoni tiegħu. F'dan il-każ in-nuqqas ta' smigħ jirriżulta li ċaħħad lill- appellant mill-opportunità li jintalab dokumentazzjoni addizzjonali, pereżempju ċ-ċertifikat tal-kondotta jew il-fedina penali tiegħu. Il-Bord ta d-deċiżjoni tiegħu abbażi tad-dokumentazzjoni li kellu quddiemu, u mingħajr ma qies x'kellu xi jgħid l-appellant fir-rigward tal-allegazzjonijiet li saru mill-Ispettur Gerada. Qorti tifhem li l-Bord għandu quddiemu kwantità kbira ta' każijiet li jridu jiġu deċiżi. Imma għal darb'oħra tisħaq dwar l-importanza li jitħarsu l-prinċipji ta' ġustizzja naturali, kif ukoll li l-jeddijiet fundamentali tal-individwi jiġu mħarsa f'kull waqt, minħabba l-impatt li d-deċiżjonijiet li jieħu l-Bord iħallu fuq l- individwi li jersqu bil-lanjanzi tagħhom quddiemu. Dan qiegħed jingħad partikolarment għaliex f'dan il-każ jirriżulta li l-Bord kellu quddiemu dokumenti li l-appellant ma kienx mgħarraf bihom u li għalhekk ma setax iressaq is- sottomissjonijiet tiegħu dwarhom. Hu għalhekk, li din il-Qorti, filwaqt li ser tilqa' l-appell tal-appellant, ser tordna li l-atti jintbagħtu lura quddiem il-Bord sabiex tingħata deċiżjoni dwar it-talbiet tal-appellant wara li jkun ingħata qies tal-konsiderazzjonijiet li saru minn din il- Qrati tal-Ġustizzja Paġna 19 minn 20 Appell Inferjuri Numru 164/2018 LM Għar-raġunijiet premessi, din il-Qorti qiegħda tiddeċiedi dwar l-appell tal- appellant billi tilqa' l-aggravji kollha tal-appellant, u filwaqt li tħassar u tannulla d-deċiżjoni appellata, tordna li l-atti jintbagħtu lura quddiem il-Bord sabiex tingħata deċiżjoni dwar it-talbiet tal-appellant wara li jkun ingħata qies tal-konsiderazzjonijiet li saru minn din il-Qorti. Spejjeż ta' dan l-appell a karigu tal-appellat. Onor. Dr Lawrence Seager LL.D. Imħallef Rosemarie Cassar Sanderson Deputat Reġistratur Qrati tal-Ġustizzja Paġna 20 minn 20